Rajapinta (yhdistys)

Rajapinta ry on vuonna 2017 perustettu informaatioteknologian ja yhteiskuntatieteellisen tutkimuksen tieteellinen seura. Yhdistyksen kotipaikka on Helsinki, ja se on vuodesta 2022 alkaen kuulunut Tieteellisten seurain valtuuskuntaan. Yhdistyksen tavoitteena on edistää yhteiskuntatieteellistä informaatioteknologian tutkimusta sekä digitaalisten ja laskennallisten menetelmien käyttöä yhteiskuntatieteissä. Yhdistyksellä on vuonna 2022 ollut lähes 300 jäsentä.

Yhdistys järjestää vuosittaisen Rajapintapäivät-epäkonferenssin sekä jakaa opinnäytetyöpalkinnon. Yhdistyksen toimintaa on tukenut Koneen säätiö.

Aiheesta muualla
 Seuran kotisivut

Lähteet 

Suomalaiset tiedeyhdistykset